CELEX: 62018TA0335
Language: sk
Date: 2022-04-06 00:00:00
Title: Veci T-335/18, T-338/18 a T-327/19: Rozsudok Všeobecného súdu zo 6. apríla 2022 – Mubarak a i./Rada („Spoločná zahraničná et bezpečnostná politika – Reštriktívne opatrenia prijaté s ohľadom na situáciu v Egypte – Opatrenia prijaté voči osobám zodpovedným za spreneveru štátnych finančných prostriedkov a spojeným osobám a subjektom – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov – Zachovanie mena žalobcov na zozname – Právo na obhajobu – Povinnosť Rady overiť, či rozhodnutie orgánu tretieho štátu bolo prijaté v súlade s právom na obhajobu a právom na účinnú súdnu ochranu – Nesprávne právne posúdenie – Zjavne nesprávne posúdenie“)

20.6.2022   
            
            
               SK
            
            
               Úradný vestník Európskej únie
            
            
               C 237/44
            
         
      Rozsudok Všeobecného súdu zo 6. apríla 2022 – Mubarak a i./Rada
      (Veci T-335/18, T-338/18 a T-327/19) (1)
      
      („Spoločná zahraničná et bezpečnostná politika - Reštriktívne opatrenia prijaté s ohľadom na situáciu v Egypte - Opatrenia prijaté voči osobám zodpovedným za spreneveru štátnych finančných prostriedkov a spojeným osobám a subjektom - Zmrazenie finančných prostriedkov - Zoznam osôb, subjektov a orgánov, na ktoré sa vzťahuje zmrazenie finančných prostriedkov - Zachovanie mena žalobcov na zozname - Právo na obhajobu - Povinnosť Rady overiť, či rozhodnutie orgánu tretieho štátu bolo prijaté v súlade s právom na obhajobu a právom na účinnú súdnu ochranu - Nesprávne právne posúdenie - Zjavne nesprávne posúdenie“)
      (2022/C 237/55)
      Jazyk konania: angličtina
      
         Účastníci konania
      
      
         Žalobcovia vo veci T-335/18: Gamal Mohamed Hosni Elsayed Mubarak (Káhira, Egypt), Alaa Mohamed Hosni Elsayed Mubarak (Káhira), Heidy Mohamed Magdy Hussein Rasekh (Káhira), Khadiga Mahmoud El Gammal (Káhira) (v zastúpení: B. Kennelly, QC, J. Pobjoy, barrister, G. Martin, C. Enderby Smith a F. Holmey, solicitors)
      
         Žalobkyňa vo veci T-338/18: Suzanne Saleh Thabet (Káhira) (v zastúpení: B. Kennelly, QC, J. Pobjoy, barrister, G. Martin, C. Enderby Smith a F. Holmey, solicitors)
      
         Žalobcovia vo veci T-327/19: Gamal Mohamed Hosni Elsayed Mubarak, v postavení dediča po zosnulom Mohamedovi Hosnim Elsayedovi Mubarakovi (Káhira) (v zastúpení: B. Kennelly, QC, J. Pobjoy, barrister, G. Martin, C. Enderby Smith a F. Holmey, solicitors)
      
         Žalovaná: Rada Európskej únie (v zastúpení: V. Piessevaux a A. Antoniadis, splnomocnení zástupcovia)
      
         Predmet veci
      
      Žaloba podaná na základe článku 263 ZFEÚ na zrušenie jednak rozhodnutia Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 78I, 2018, s. 3), rozhodnutia Rady (SZBP) 2019/468 z 21. marca 2019, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 80, 2019, s. 40) a rozhodnutia Rady (SZBP) 2020/418 z 19. marca 2020, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 86, 2020, s. 11), a jednak vykonávacieho nariadenia Rady (EÚ) 2018/465 z 21. marca 2018, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 78I, 2018, s. 1), vykonávacieho nariadenia Rady (EÚ) 2019/459 z 21. marca 2019, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom ohľadom na situáciu v Egypte (Ú. v. EÚ L 80, 2019, s. 1), a vykonávacieho nariadenia Rady (EÚ) 2020/416 z 19. marca 2020, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 86, 2020, s. 3), v rozsahu, v akom sa tieto akty týkajú žalobcov
      
         Výrok rozsudku
      
      
                  1.
               
               
                  Veci T-335/18, T-338/18 a T-327/19 sa spájajú na účely vyhlásenia rozsudku.
               
            
                  2.
               
               
                  Rozhodnutie Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, rozhodnutie Rady (SZBP) 2019/468 z 21. marca 2019, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte a rozhodnutie Rady (SZBP) 2020/418 z 19. marca 2020, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, sa zrušujú v rozsahu, v akom sa týkajú pána Gamala Mohameda Hosniho Elsayeda Moubaraka a Alaa Mohameda Hosniho Elsayeda Moubaraka, ako aj paní Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanny Salehovej Thabetovej.
               
            
                  3.
               
               
                  Rozhodnutie 2019/468 a rozhodnutie 2020/418 sa zrušujú v rozsahu, v akom sa týkajú pána Mohameda Hosniho Elsayeda Moubaraka.
               
            
                  4.
               
               
                  Vykonávacie nariadenie Rady (EÚ) 2018/465 z 21. marca 2018, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, vykonávacie nariadenie Rady (EÚ) 2019/459 z 21. marca 2019, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom ohľadom na situáciu v Egypte, a vykonávacie nariadenie Rady (EÚ) 2020/416 z 19. marca 2020, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, v rozsahu, v akom sa týkajú pánov Gamala Mohameda Hosniho Elsayeda Moubaraka a Alaa Mohameda Hosniho Elsayeda Moubaraka, ako aj paní Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanny Salehovej Thabetovej.
               
            
                  5.
               
               
                  Vykonávacie nariadenie 2019/459 a vykonávacie nariadenie 2020/416 sa zrušujú v rozsahu, v akom sa týkajú pána Mohameda Hosniho Elsayeda Moubaraka.
               
            
                  6.
               
               
                  Rada Európskej únie znáša svoje vlastné trovy konania a je povinná nahradiť trovy konania, ktoré vznikli pánom Gamalovi Mohamedovi Hosnimu Elsayedovi Moubarakovo, Alaaovi Mohamedovi Hosnimu Elsayedovi Moubarakovi a Mohamedovi Hosnimu Elsayedovi Moubarakovi, ako aj paniam Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanny Salehovej Thabetovej.
               
            
         (1)  Ú. v. EÚ C 259, 23.7.2018.